Den brand, der ved middagstid hærgede Fristedet i Aalborg er sandsynligvis opstået ved et uheld. Det oplyser Nordjyllands Politi. - Brandårsagen er endnu ukendt, men vi har ikke nogen umiddelbar grund til at tro, at der er sket en forbrydelse, fortæller vagtchef Peter Redder. Brandfolkene er lige nu i gang med efterslukningsarbejdet på stedet. Det varer formentlig flere timer, før stedet er klar til politiets teknikere. Men selvom der ikke er foretaget en egentlig teknisk undersøgelse af stedet endnu, er vagtchefen mere eller mindre sikker i sin sag. - Vi kan ikke sige noget sikkert endnu, men de brandinspektører er gode til at spotte de brandbare væsker, man bruger ved påsatte brande, og de har ikke meldt om noget mistænkeligt derude, siger Peter Redder.

Referat:
Efterslukningsarbejdet er stadig i gang - politiets teknikere venter på at komme i gang.